李卓敏基本醫學大樓小食店

李卓敏基本醫學大樓小食店，俗稱Med Can，係香港中文大學嘅一間飯堂。

設施 
Med Can分為室內室外兩部份，門口右邊可以買外賣雙餸飯，只可以去室外食；入咗門口左邊係收銀處，畀咗錢之後可以憑單據入去攞餐。室外設有多張有太陽遮嘅枱。

交通 
可以搭校巴1、2號或者收費穿梭小巴喺邵逸夫堂落，向車尾方向行過去。

歷史 
2022年之前嘅經營者喺香港中文大學校園長期經營，陪伴唔少喺香港中文大學讀書同工作嘅人。有部份人亦鍾意食佢哋獨特以碎冰忌廉作面層、配以檸檬雪芭同埋麥片嘅檸檬批，以及欣賞呢度嘅人情味，因而得到唔少香港人嘅留意。不過，佢哋喺2022年初宣布同中大嘅合約結束，喺6月30號之後正式結束營業。喺最後一日營業嘅時候，有過百人喺雨中幫襯送別，有人受訪嘅時候話呢個係中大傳承嘅一部分，感慨喺武漢肺炎之下，中大失去咗好多。

李卓敏基本醫學大樓小食店 - OpenRice

香港中文大學